(સંદર્ભ : લેન્ડ લોઝ જજમેન્ટ્સ (LLJ), વોલ્યુમ-૨, ઇશ્યૂ-૧૦, ઓક્ટોબર-૨૦૧૮, પાના નં. ૮૬૩). જ્યાં સુધી કાનૂની સિદ્ધાંતનો પ્રશ્ન છે ત્યાં સુધી એવું કહેવાનો કોઇ ફાયદો નથી કે, જ્યારે પણ વિભાજન માટે અને હિસ્સો નિશ્ચિત કરાવવા માટે તેમજ તેના કબજા માટે દાવો દાખલ કરવામાં આવે છે ત્યારે શરૂઆતનો સાબિતીનો બોજો વાદી ઉપર હોય છે, તે એવું દર્શાવવા કે આખેઆખી મિલકત એક સંયુક્ત કુટુંબની મિલકત હતી અને સાબિતીના શરૂઆતના તે બોજાનું વહન થયા બાદ, તે પ્રતિવાદીઓ ઉપર તબદીલ થાય છે, તે એવું દર્શાવવા કે તેમના દ્વારા દાવો કરાયેલ મિલકત સંયુક્ત કુટુંબના કેન્દ્રમાંથી ખરીદવામાં આવી નહોતી અને તેમના દ્વારા સ્વતંત્રપણે ખરીદવામાં આવી હતી.